เป็นเรื่องที่เจ้าหน้าที่ต้องรีบดำเนินการตรวจสอบทันที หลังมีรายงานว่า นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร ติด CV-19 ซึ่งเมื่อวันที่ 27 ธ.ค. ที่ผ่านมานั้น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข (สธ.) พร้อมด้วย นพ.เกียรติภูมิ วงศ์รจิต ปลัด สธ. และผู้บริหารทุกกรมลงพื้นที่ จ.สมุทรสาคร พร้อมผู้ว่าฯ สมุทรสาคร เพื่อติดตามความคืบหน้าการควบคุม CV-19 นั้น
ล่าสุด มีกระแสว่านายอนุทิน ได้ทำการกักกันตัวเองแล้ว พร้อมกับยกเลิกการมาเป็นประธานการแถลงข่าวคาถาปีใหม่ ปลอดโรคปลอดภัย ขับไม่ดื่ม ดื่มไม่ขับ ที่มีกำหนดจัดขึ้นวันที่ 28 ธ.ค. เวลา 11.00 น. ที่กระทรวงสาธารณสุข โดยมี นายสาธิต ปิตุเตชะ รัฐมนตรีช่วยว่าการ สธ.เป็นประธานแทน ขณะที่ นพ.เกียรติภูมิ วงศ์รจิต ปลัด สธ.ก็ยกเลิกงานทั้งหมดเช่นกัน
ทั้งนี้ วันที่ 27 ธ.ค. นายอนทุิน มีการทำข้าวผัดกุ้ง และต้มยำกุ้งให้ทุกคนรับประทาน เพื่อยืนยันว่าอาหารทะเลปรุงสุกกินได้ปลอดภัย ซึ่งมีผู้ว่าฯ สมุทรสาครอยู่ด้วย
ที่มา dailynews